प्रत्येक ठाउँमा जनताको सरकार स्थापना हुँदै आयो र अन्त्यमा तत्कालीन भारतीय प्रधानमन्त्री जवाहरलाल नेहरूको संयोजकत्वमा नयाँ दिल्लीमा राणा, कांग्रेस र राजाबीच त्रिपक्षीय सम्झौता भएपछि कांग्रेसले आन्दोलन रोकेको थियो । लामो समयदेखि आफ्नो परिवारसहित भारत गएका राजा त्रिभुवन ०७ साल ६ फागुनमा नेपाल आए र सात गते प्रजातन्त्रको घोषणा गरे । प्रजातान्त्रिक आन्दोलन सकिएलगत्तै नेपालमा कम्युनिस्टहरूले फेरि आन्दोलन सुरु गरे ।
